MUNICIPIUL CRAIOVA

CONSILIUL LOCAL AL  MUNICIPIULUI  CRAIOVA

      HOTĂRÂREA NR. 421
privind trecerea din domeniul public, în domeniul privat al municipiului Craiova a unui teren, situat în Piaţa Veche, precum şi vânzarea acestuia prin negociere directă, către S.C. Gulliver Com S.R.L.
Consiliul Local al Municipiului Craiova, întrunit în şedinţa ordinară din data de 24.11.2011;

Având în vedere raportul nr.164423/2011 întocmit de Direcţia Urbanism, Amenajarea Teritoriului şi Patrimoniu prin care se propune trecerea din domeiul public, în domeiul privat al municipiului Craiova a unui teren situat în Piaţa Veche, precum şi vânzarea acestuia, prin negociere directă, către S.C. Gulliver Com S.R.L. şi rapoartele comisiilor de specialitate ale Consiliului Local al Municipiului Craiova nr.175, 176, 177, 178 şi 179/2011 ;

În conformitate cu prevederile art.13 din Legea nr.550/2002 privind vânzarea spaţiilor comerciale proprietate privată a statului şi a celor de prestări servicii, aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local, modificată şi completată şi art.10 alin.2 din Legea nr. 213/1998 privind bunurile proprietate publică, modificată şi completată;

În temeiul art. 36 alin.2 lit. c coroborat cu alin.5 lit. b,  art.45, alin.3, art.123 şi art.61 alin.2 din Legea nr.215/2001, republicată, privind administraţia publică locală; 

                                          HOTĂRĂŞTE:
  Art.1.  Se aprobă trecerea din domeniul public, în domeniul privat al municipiului Craiova, a terenului situat în Piaţa Veche, în suprafaţă de 26,10 mp,  având numărul cadastral 21546/7, conform actului de dezmembrare al imobilului cu nr. cadastral 21549 şi înscris în cartea funciară a municipiului Craiova nr.53689.
Art.2.  Se aprobă vânzarea prin negociere directă, către S.C. Gulliver Com S.R.L., a terenului identificat la art.1, aferent spaţiului comercial, pe care îl deţine în Piaţa Veche.
Art.3.  Negocierea preţului terenului identificat la art.1 se va efectua de către Comisia de vânzare a spaţiilor comerciale şi de prestări servicii, constituită conform Hotărârii Consiliului Local al Municipiului Craiova nr.242/2005, modificată şi cu respectarea procedurilor  prevăzute de Legea nr.550/2002, modificată şi completată.
Art.4.  Preţul de pornire al negocierii preţului pentru vânzarea terenului prevăzut la art.1, va fi stabilit prin raport de evaluare, care va fi supus aprobării Consiliului Local al Municipiului Craiova.
Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism, Amenajarea Teritoriului şi Patrimoniu, Comisia de vânzare a spaţiilor comerciale şi de prestări servicii şi  S.C. Gulliver Com S.R.L. vor aduce la îndeplinire prevederile prezentei hotărâri.

